
eadem  dicendi  facultas,  Socii  ornatissimi,  eademque  verborum 
elegantia  ab  omnibus  iis,  qui  munus  hodie  mihi  demandatum 
susceperint,  pariter  requirerentur,  haud  equidem  me  satis  ido- 
neum  existimarem  qui  in  concionem  escenderem,  apud  hunc  gra- 
vissimum  et  amplissimum  coetum  orationem  anniversariam  Latine 
habiturus.  Quum  vero  satis  cognitum  habeam,  quam  benigne 
quicunque  pro  viribus  hanc  personam  et  has  partes  sustinuerint 
semper  a  vobis  auditi  sint,  vestr^  fretus  benevolentia,  operis  sus- 
cepti,  ne  forte  oratio  in  ipso  exordio  molesta  videatur,  initium 
faciam. 

Omnes  igitur  homines,  Socii,  un^  voce  consentiunt  nihil  esse 
usquam  luce  Veritatis  dulcius,  nihil  exoptatius,  ideoque  nihil 
dihgentius  exquirendum ;  inde  enim  profecto  fluere  omnem  veram 
sapientiam.  Nam  quotiescunque  mens  humana  vel  rebus  obscuris 
angitur,  vel  dubiis  distrahitur,  vel  etiam  falsis  vexatur,  tum  qui- 
dem  Veritas,  tanquam  Aurora  ex  profundo  emersa,  nubibus  tene- 

brisque  fugatis,  proprio  splendore  efFulget;  quum  lux  sit  oeulis 
idem  quod  menti  est  Veritas.  Quemadmodum  vero  quse  falsa 
sunt  nec  veri  quidquam  nisi  speciem  habent,  quasi  ignes  fatui, 
animum  tantummodo  in  errorem  abducunt,  ita  quoque  quae  dubia 
sunt,  velut  nubes  et  umbrse,  nostram  intelligendi  vim  obscurant. 
Ignorantia  autem,  ipsa  noctis  efEgies  et  imago,  omnes  animi  vir- 
tutes  tenebris  atque  caligine  obruit. 

Inest  quidem  sensibus  nostris,  tum  internis  tum  externis,  ea  per- 
cipiendi  facultas  quae  non  solum  quse  bona  sint,  sed  et  quse  in  Veri- 
tate  recondita  mentem  delectent,  arripere  atque  amplecti  potest. 
Itaque  ut  auris,  quantumvis  indocta,  musicos  modos  sentit  vocum- 
que  concordiam,  quibus  animus  confestim  movetur ;  ut  palatum  ju- 
cundum  cibi  et  vini  saporem ;  utque  nares  odorum  suavitatem ;  ita 
quoque  mens,  sine  ulla  dubitatione,  et  quse  vera  sint  et  quae 
rerum  naturse  conveniant,  cernere  potest  atque  internoscere.  Haec 
enim  interiores  animi  affectus  concitant,  adeo  ut,  quotiescunque 
ipsa  conspicitur  Veritas,  gaudio  statim  ac  laetiti^  afficiamur. 

Quod  vero  nobis  ita  menti  cognatum  videtur,  id  quidem  non 
est  idea  in  se  absoluta  et  perfecta,  sed  afFectio  qusedam :  idea 
enim  per  sensus  corporis  eorumque  organa  semper  addiscitur, 
semperque  formatur. 

Quaecunque  autem  in  philosoplii^  vera  sunt,  eadem  mentibus 
hominum  bene  constitutis  non  jucunditatem  solum,  sed  et  delec- 
tationem  quandam  afferunt;  habent  enim  in  se,  ut  ita  dicam, 


omnium  Gratiarum  pulchritudinem  et  venustatem  :  -  quod  ipsum 
oritur  ex  eo  quod  inter  ea  quse  vera  sunt  et  ideas  inde  ductas 
mira  qusedam  concordia  facta  sit.  Nam  Veritas  in  se  ipsa  nun- 
quam  vel  unica  est,  vel  simplex,  quamquam  nobis,  quum  omnes 
ejus  partes  inter  se  congruant,  prorsua  ita  videtur ;  sed  potius 
constat  ex  iis  quae  vera,  numero  fere  infinita,  inter  se  apte  et 
concinne  juncta  sunt. 

Inest  praeterea  in  omni  rerum  junctarum  concordia  ea  natura, 
ut  res  singulares,  quum  recte  sint  dispositse,  in  unum  quasi  cor- 
pus  coalescant,  et  unam  prorsus  rem  conficiant.  Multa  hujus- 
modi  exempla  nobis  suppeditant  sequationes,  quge  vocantur,  Alge- 
braicse ;  quse  quamquam  complures  numeros  signis  suis  connexos 
includunt,  tamen  in  sua  quaeque  serie  spectatae,  non  aliter  atque 
unicae  et  simphces  habentur.  Atque  hoc  idem  quam  bene,  quam 
pulchre,  comprobat  humani  corporis  structura !  Quis  est  enim 
qui  ignoret  in  quam  multas  et  minutas  particulas  id  dividi  possit, 
quarum  unaquseque  per  se  plena  atque  integra  videtur?  Nihil 
est  quod  memorem  cerebrum,  cor,  renes,  hepar,  lienem,  pulmones, 
ventricuhim ;  quse  quum  singula  quodammodo  sint  per  se  per- 
fecta,  omnia  tamen,  ut  suis  quseque  fungantur  officiis,  aHud  alio 
nituntur.  Et  de  omnibus  in  rerum  natur^  formis  eodem  plane 
modo  disputare  Hcet.  Quae  enim  res  quatenus  ex  ahis  numero 
fere  infinitis  recte  inter  se  subjectis  connexisque  coalescunt,  eae 
reverd  eatenus  existere  dicuntur :    itaque    de   iis  proprietates, 

qualitates,  modos  et  mutationes,  prsedicare  possumus.  Hujusmodi 
quidem  sunt  vera ;  quae  quo  plura,  quo  constantiora  sunt,  eo 
clarior,  eo  venustior  Veritatis  inde  ortse  lux  exsurgit. 

Constat  ergo  ex  iis  quae  jam  dicta  sunt,  Veritatem  nusquam 
nisi  cum  veris  numero  fere  infinitis  patescere  posse ;  eam  enim 
ex  his  omnibus  esse  conclusionem  efFectam :  et  prseterea  hanc 
conclusionem  nuUo  modo,  nisi  ad  omnia  quse  eam  constituant 
et  definiant,  Veritatem  esse  habendam.  Neque  enim  Veritas  se 
respicit  in  se  ipsa,  sive  in  conclusione  sol^,  sed  etiam  in  omnibus 
veris  ex  quibus  conclusio  efFecta  est.  Unde  sequitur  ut,  quibus- 
cunque  causis  vera  illa  afficiantur,  iisdem  Veritas  ipsa  variari 
et  distingui  possit. 

Haudquaquam  vero  negandum  est,  qusecunque  vera  sint,  eadem 
esse  et  constantissima  et  immutabilia ;  atque  ea  quum  naturalia 
tum  moralia :  quse  quidem  omnia  cum  perfecto  Universi  ordine 
concinunt.  Sed  in  regno  animali,  sive  in  hominibus,  tanquam 
in  fiiKpoic6(TH(p,  tot  ordines  statusque  diversi  inveniuntur,  quot 
sunt  mentes  humanae,  quse  omnes  aut  propius  ad  Universi 
ordinem  accedunt,  aut  ab  eo  longius  dechnant. 

Influunt  autem  ordo  et  Veritas  in  mentem  humanam,  qud 
libenter  accipi  possunt.  Quis  est  enim  qui  nesciat  mentem  suam 
ita  natur^  esse  comparatam,  ut  veritatem — prseclarum  illud 
Dei  munus — cernere  atque  accipere,  minime  vero  ex  se  ipsa  vel 
creare  vel  excogitare,  possit? 

Quum  vero  mens  humana  Veritatem  neque  cernere  neque 
accipere  velit,  quot  quidem  dubise,  quot  incertse,  quot  falsse  de 
omnibus  rebus  opiniones  habentur !  Atque  id  adeo  ut  omnis  cog- 
nitio  nostra  et  scientia  conturbentur,  hominesque  de  verissimis 
dubitent :  immo  nonnunquam  etiam  jurgiis,  de  quibuscunque  rebus, 
inter  se  certare  sint  parati !  Itaque  Veritas  ipsa,  quotiescunque  in 
controversiam  venit,  in  magnum  quoque  discrimen  adducitur.  Unde 
fit  ut,  quse  in  mente  nostra  pro  veris  habentur,  ea  quidem  rationes 
potius  nominanda  sint ;  quo  etiam  nomine  appellari  solent.  Hac- 
tenus  de  Veritate  ipsa  :  sed  quomodo  sit  investiganda  jam  paucis 
expediam. 

Veritatis  igitur  investigandse  ratio  duplex  est :  Synthetica, 
quse  dicitur,  altera  ;  altera  Analytica. 

Synthetica  ab  ipsis  rerum  principiis  causisque  ad  phsenomena 
et  efFectus  descendit ;  itaque  a  prioribus  ad  prostrema  ;  a  simpK- 
cibus  ad  composita ;  a  superioribus  ad  inferiora ;  ab  interioribus 
ad  exteriora ;  sive  —  id  quod  eodem  redit  —  a  generahbus  ad 
singularia  progreditur :  inde  ad  experientiam,  quae  priora  con- 
firmare  possit,  tandem  pervenit. 

Analytica  contra  a  pheenomenis  et  effectibus  ad  causas  ad- 
scendit,  unde  principia  evolvat :  itaque  ab  experientia  singularium, 
generalia ;  ab  exterioribus,  interiora ;  a  compositis,  simplicia ;  a 
posterioribus  priora  deducit.  Hinc  videre  licet  Synthesin  et 
Analysin  inter  se  esse  plane  contrarias.  Synthesis  profecto  earum, 

qudd  ex  opinione,  sive  ex  conjecturd  sola,  pendent,  controversiarum 
feracissimam  se  prsebuit ;  longe  vero  abliorret  ab  ea  lege,  quam 
indoles  mentis  humanag,  in  rebus  occultis  aperiendis,  ipsa  sibi 
prsescripsit.  Quaecunque  igitur  e  Synthetica  disputandi  ratione 
profecta  disputationibus  huc  illuc  trahuntur,  etiamsi  ad  tempus 
maneant,  quam  brevi  tamen  evanescunt,  quam  cito  etiam  e  memo- 
ri^  dilabuntur !  Nostra  enim  setate,  ne  quid  de  superioribus 
temporibus  dicam,  quam  muha  hujusmodi,  ahud  ex  aho,  ipsi 
vidimus  concipi,  nasci,  adolescere,  senescere,  mori — tum  denique 
merita  obhvione  obruta  jacere  !  Sed  tamen  ex  eorum  cinere  aha 
nescio  quam  innumerabiha  proveniunt :  Hydra  enim,  quum  sibi 
capita  singula  Herculea  manu  sint  abscissa,  continuo  binis  ahis 
augetur  : 

"  Vulneribus  fecunda  suls  erat  illa,  nec  uUum 
"  De  centum  numero  caput  est  impune  recisum, 
"  Quin  gemino  cervix  hgerede  valentior  esset." 

Hinc  undique  errores,faUaces  conclusiunculas,dissidia,videmus: 
immo  in  iis  rebus  quse  vel  clarissima  luce  gaudent,  caliginem 
densissimam  invenimus,  atque  id  adeo  ut  ipsse  arse  et  foci  ssepe 
polluantur !  Nonne  hinc  quoque  licet  causam  probabilem  afferre, 
cur  nusquam  in  Libris  Divinis  mentis  humanae  philosophia  ne 
semel  quidem  a  Deo  ipso  memorata  sit  ? 

Analysis  autem,  ut  supra  dictum  est,  ita  ratiocinatur,  ut  a 

phsenomenis,  sive  efFectibus  et  factis,  quse  mente  nostr^  per  cor- 
poris  sensus  percipimus,  proficiscatur :  quorum  quasi  telam  re- 
texens  ad  causas  atque  etiam  ad  causarum  causas,  sive  ad 
simplices  mentis  rationes,  pedetentim  et  gradatim  adscendit. 
Primum  enim  exquirit  documenta  certa  atque  evidentia,  quse 
quidem  undique  sparsa,  colligit  et  coacervat ;  unde  rursus  deligit 
quse  recte  atque  ordine  componere  velit.  Omnia  deinde  disciplinae 
studia,  omnes  artes  liberales,  quibus  ingenia  hominum  institui  et 
imbui  possunt,  non  memoria  tantum,  sed  pectore  etiam,  e  fontibus 
haurit  atque  imbibit ;  quse  tamen  semper  ea  lege  tenenda  sunt,  ut 
quamcunque  scientiam  divinarum  humanarumque  rerum,  quam- 
cunque  sapientiam  consequamur,  eaedem,  un^  cum  vitse  integritate 
et  morum  sanctitate,  hominum  utilitati  consulant. 

His  igitur,  quas  vera  prsebet  Analysis,  copiis  instructa  atque 
ornata,  mens  humana  se  accingit  ad  opus,  quod  sibi  proponit 
faciendum.  Quale  profecto  et  quantum  opus !  Hic  enim  labor, 
hoc  opus  est,  ut  Mentis  Templum — Templum  illud  Veritati  di- 
candum — omnibus  suis  partibus  perfectum,  aedificetur. 

Hac  via  nobis,  Socii,  progrediendum  est,  si  speramus  ad  vera 
rerum  principia  nos  unquam  perventuros ;  neque  enim  aha  ulla 
nobis  terra  editis  aperta  videtur.  Longa  quidem  est  atque  ardua, 
si  volumus  ea,  quae  Veritatem  constituunt,  omnia  explorare, 
atque  communi  quasi  vinculo  connectere ;  si .  quoque  per  haec 
omnia  Veritatem  ipsam  indagare  et  pervestigare  audemus.  Sed 


12 


tamen  quid  pulchrius,  quid  prseclarius,  quid  nobis  dignius 
esse  potest,  quam  ut  in  hoc  magno  opere  desudemus  atque 
elaboremus  ? 

Caveamus  igitur,  Socii,  ne  quando  simus  immemores,  quantum 
operse,  quantumque  laboris  prius  consumendum  sit,  quam  hoc 
opus,  vel  aliqu^  ex  parte  absolutum,  videre  possimus.  Cognitionis 
enim  nostrse  et  scientise  fundamenta,  quam  late  quamque  alte 
jacienda !  Res  omnes  inter  se  accurate  conferendse,  atque  uno 
eodemque  consilio  complectendse !  Qusecunque  doctrinse,  quse- 
cunque  artes  ingenuse,  ad  hoc  Templum  perficiendum  conducunt, 
in  has,  omni  studio,  incumbendum ;  immo  ex  iis,  quse  jam  cognitae 
sunt,  aliae  inveniendse  atque  excogitandse :  omnes  denique  Musse 
pie  sancteque  colendse.  Huc  quoque  accedat  oportet,  animo  insitus 
atque  innatus,  tantus  Veritatis  amor,  ut  nihil  sit  quod  mahmus, 
quam  ut  eam  non  solum  dihgenter  exquirere,  sed  et  exquisitam 
hbenter  agnoscere  possimus  atque  amplecti.  Omnes  etiam  corporis 
voluptates  coercendae ;  omnibus,  quibus  homines  servire  solent, 
cupiditatibus  imperandum.  Animus  quoque,  ut  clar^  Veritatis 
luce  perfruatur,  atque  ut  simplex  ad  eadem  semper  contendat, 
ab  illecebris  curisque  rerum  avocandus :  his  enim  in  contrarias 
partes  distrahitur. 

Imprimis  vero  memori^  tenendum  est,  omnia  quse  ad  vitam 
beatam  pertineant  in  und  virtute  esse  posita,  ea  lege,  eoque  con- 
siho,  ut  omnes  omnia  nostra — sive  studia,  sive  consiha,  sive  facta 

— ad  communem  fructum  referre,  atque  ita  Dei  rerum  omnium 
prsepotentis  gloriam  exornare,  debeamus. 

Quicunqae  igitur  Medendi  artem  profitemur,  id,  Socii,  semper 
omnibus  nervis  contendamus,  ut,  sive  Medicinis  praescribendis,  sive 
iisdem  adliibendis,  sive  Cliirurgise  quoque  exercendse,  eam  scientiam, 
eamque  solertiam  afferamus,  quae  eandem  artem  quum  nobis  hones- 
tiorem,  tum  prsecipue  humano  generi  utiHorem,  reddere  possint. 

Mihi  quidem,  Socii  amicissimi,  diu  multumque  mecum  repu- 
tanti  qua  potissimum  ratione  hoc,  quod  jam  aggressus  sum, 
munere  fungi  pbssem,  cogitationes  hujusmodi  haud  sane  indignse 
visse  sunt,  quse  vobis,  hoc  ipso  die  solemni,  summa  tamen  vere- 
cundia,  proferrentur.  Sunt  enim  abundanter  confirmatas  magna 
virorum  illorum  auctoritate,  qui  Nostro  Collegio  nonnunquam 
Socii  sunt  adscripti ;  quique  non  solum  copia  et  varietate  studi- 
orum,  sed  Naturse  legibus  etiam  perspectis,  tum  Medendi  artem, 
tum  etiam  Medicinse  scientiam,  auxerunt  atque  ornarunt.  Qui 
viri  prseclari  assidue  observabant  quas  opes,  ipsa  sibi  proprias, 
habeat  Natura ;  quomodo  iisdem  utatur ;  quales  ad  consiHa  sua 
exsequenda  facultates  adhibeat ;  quaha  denique  phsenomena  nobis 
ante  oculos  proponat.  Unde  evenit  ut,  eorum  ductu  auspicioque 
Lux  Veritatis  animi  tenebras  continenter  dispulerit ;  Scientia 
ignorantiam  vicerit;  et  quse  habentur  principia,  quibus  etiam 
fidem  usus  addit  quotidianus,  stabihta  et  fixa  sint. 

Optimo  igitur  jure,  Socii,  magna  virorum  illorum  existi- 
matione  gaudemus,  quos  inter  cives  suos  hgec  Domus  nostra 
numerare  potest :  —  Linacrum  dico,  Caium,  SyDENHAMiuM, 
MoRTONUM,  Croonium,  Gulstonum,  Lumleium,  Sloanium, 
Meadium,  Bailli^um,  aliosque  permultos,  quorum  memo- 
riam  retinemus  gratissimam,  et  quos  oratores  ex  vestrum  numero, 
summa  eloquentia  summoque  verborum  honore  usi,  iterum 
ac  ssepius  laudarunt.  Quamobrem,  etiam  si  me  oratoriam  vim 
dicendi  habere  putarem,  hodie  tamen  plane  supervacaneum 
esset  ahenis  vestigiis — atque  id  profecto  haud  passibus  sequis — 
ingredi. 

Nequaquam  vero  mihi  silentio  prgetereundus  est  Harveius 
noster,  vir  ille  immortalis,  nobis  tam  dilectus,  atque  omnibus 
hominibus  tam  venerandus,  quem  summa,  qua  possumus,  obser- 
vantia  prosequi  solemus.  Quis  enim  dignitate,  ingenio,  dihgentia, 
amore  etiam  in  Nostrum  Collegium  paterno,  omnibus  denique 
virtutibus,  quse  istam  quam  cohmus  artem  ornant,  unquam  fuit 
praeclarior,  quis  unquam  prgestantior,  quis  venerabilior  ?  Nemo 
enim  nostrum  nescit  quam  HberaUter,  quam  large,  Ille  hanc  Domum 
nostram,  agris  etiam  paternis  testamento  reUctis,  locupletarit ;  vel 

V 

quot  atque  quanta  beneficia,  jam  inde  ab  ipsius  temporibus  ad 
nostram  usque  setatem,  in  hanc  Societatem  contulerit.  Gratissimis 
enim  animis  profitemur  ejus  munificentise  deberi,  quod  has  sedes 
nostras  tam  jucunde  frequentare ;  quod  hic  conjunctione  illa  inter 

homines  hominum  et  quasi  quadam  utihtatum  communicatione, 
tam  ssepe  perfrui,  possimus. 

Alise  vero  causas  sunt,  et  ese  quidem  longe  graviores,  quam- 
obrem  nomen  Harveianum  non  solum  in  hac  Domo  nostra,  sed 
per  universum  etiam  terrarum  orbem,  prsecipuo  semper  honore  sit 
habendum.   Quis  est  enim  qui  illius  divinitus  inventi  ab  Harveio 
in  lucem  prolati  unquam  obKvisci  possit  ?    Quis  erit  etiam  per 
omnia  saecula  futura,  qui  Inventorem  illum  suspicere  maximisque 
efferre  laudibus  recuset?     FeHciter  Ille  primus  asqualibus  suis 
invitis  ostendit  sanguinem  per  arterias  venasque  ultro  citro  com- 
meare ;  quod  quidem  in  omnibus  Medicinse  provinciis  idem  fere 
valet  atque  in  hoc  mundo  nostro  Sol  ipse.  Quum  enim  auctoritatis, 
quse,  ineptiis  suis  superbiens,  inter  animi  tenebras  dominabatur, 
vincula  rupisset,  tum  denique,  Natura  ips^  facem  prseferente, 
novas  vias  ad  vera  interiora  atque  altiora  aperuit.     Et  quid 
tandem,  Socii,  ad  hsec  prseclare  inventa  valuit  ratio  disputandi 
Synthetica  ?    Omnino  nihil !    Analysis  enim,  Synthesi  prorsus 
rejecta,  omnia  patefecit  atque  omnia  confirmavit. 

Harveius  noster  quidem,  pariter  atque  ahi  sui  temporis  ana- 
tomige  peritissimi,  ad  sanguinem  cognoscendum  acriter  animum 
intenderat ;  mortui  quoque  corporis  cor,  venas,  arterias,  omnibus 
eorum  partibus  penitus  inspectis,  seepissime  inciderat :  qualem 
vero  necessitudinem  et  cognationem  inter  se  ipsa  et  cum  visceribus 
rehquisque  corporis  partibus  habeant,  id  quidem  nondum  cuiquam 

erat  compertum.  Quamquam  igitur  homines  summae  quidem  illo 
tempore  auctoritatis,  nihil  vero  novi  patientes,  qugecunque  ex  omni 
memoria  setatum  de  sanguine  tradita  erant,  eadem  strenue  et 
audacter  defendebant,  Ille  tamen  amore  veritatis  incensus,  nuUa 
reprehensione  deterritus,  nuUis  laboribus  victus,  acri  judicio  suo 
Ubere  et  solute  uti  ausus  est.  Quum  enim  facile  inteUexisset  quam 
mirum  in  modum  diversse  corporis  partes  inter  se  congruant, 
de  vero  sanguinis  circuitu  diu  multumque  meditatus,  quse  mente 
pulchre  conceperat,  ea  tandem  vel  optimis  argumentis  experi- 
mentisque  confirmata  ad  omnem  Medicorum  et  Philosophorum 
senatum  impavidus  retuUt.  Et  ex  omnibus  scriptoribus  qui 
Harveio  acerbissime  adversabantur,  quis  eum  vel  redarguere  vel 
refeUere  poterat  ? 

Prospexit  lUe  quantum  nova  doctrina  sua  in  omne  futurum 
tempus  veram  physiologiam  esset  adjutura ;  quamque  dilucide,  per 
omnem  corporis  structuram,  causas  atque  eifectus — qua  quidem 
lege  pars  queeque  formetur,  et  qua  ratione  aucta  ad  maturitatem 
perveniat — expositura.  Eadem  iUa  doctrina  indicat  etiam  quo 
pacto  ipsa  hominum  societas  jure  constituenda  sit :  quippe  quae 
quemque  officia  praestare  oportet,  ea  non  ad  ipsius  solum  sed  ad 
omnium  utiUtatem  referenda  sunt.  Namque,  quemadmodum  san- 
guis  assiduo  suo  impetu  in  omne  corpus  diffusus  hominem  con- 
servat,  eodem  plane  modo  unusquisque  civis  omni  tempore  id 
agere  debet,  ut  reipubUcae  consulat. 

Quam  praeclarum  autem  exemplum  nobis  in  arcanis  Naturse 
perscrutandis  praebuit  Harveius  noster  !  Quantum  profecto  abfuit 
ut  lUe  rebus  suis  consuleret!  Non  enim  ita  soUicitus  quid  alii 
de  se  sentirent,  vel  quantum  etiam  omnes  fere  sequales  a  se  dis- 
siderent,  omnes  eo  vehementius  monuit,  ut  experiendo  potius  quam 
disputando  victricis  scientise  fines  essent  promovendi.  Semper 
igitur,  Socii,  sit  exemplum  illud  nobis  propositum  ad  imitandum ! 
Faxit  etiam  Deus  ut,  quemadmodum  fuit  Ille,  ita  nos  quoque 
simus  adeo  Veritatis  diligentes,  ut  eam,  quocunque  ducat,  libenti 
animo  sequamur;  utque  eam,  qusecunque — vel  contra  opiniones 
nobis  confirmatas — doceat,  toto  pectore  amplectamur  ! 

Pauca  vero  sunt,  Socii,  quae,  quum  ad  artem  medicinalem 
spectent,  hac  occasione  oblata,  prsetermittere  nolim.  Neque  enim 
mihi  videntur,  quantum  equidem  judicare  possum,  vel  ab  his 
nostris  comitiis  ahena,  vel  etiam  indigna  quse  homines  omnium  in 
RepubHca  medic^  ordinum  accuratius  investigent  ac  perscrutentur. 

Sanguis  igitur,  me4  quidem  sententi^,  omnium  quse,  sive 
solidae,  sive  moUes,  sive  fluidse,  corpore  continentur  partium 
apotheca  et  seminarium,  parens  et  nutritor,  jure  appeUari  potest : 
quum  nihil  in  corpore  versetur  quin  prius  in  sanguine  insit. 
Itaque  quaecunque  vel  ad  vitam  pertinent,  vel  eam  aflSciunt,  eadem 
ex  sanguinis  indole,  constitutione,  determinatione,  continuitate  et 
quantitate,  pendent  omnia  :  ex  iisdem  quoque  vitiatis,  sive  singuHs 

sive  universis,  quasi  ex  fontibus  suis  pollutis,  affirmare  audeo  — 
quod  quidem,  Socii,  pace  vestr^  dixerim — morbos  derivari  omnes. 
Nec  non  ex  sanguine  exquirendum  est  qu^  ratione  vita  in 
omnibus  corporis  partibus,  sive  terrenis,  sive  osseis,  sive  ex  aM 
ulla  materie  factis,  conservetur  et  continuetur.  Medicinae  igitur 
peritissimus  quisque,  quum  non  solum  in  morbis  detegendis  depel- 
lendisque,  sed  in  valetudine  quoque  tuenda,  judicium  suum  et 
solertiam  adhibeat,  animum  profecto  in  sanguinem,  ante  omnia, 
defigere  atque  intendere  debet,  quo  melius  quibus  causis  hsec 
salutis  morbique  origo  mutetur  et  afficiatur  comperire  possit.  Pro 
his  enim  causis,  iisque  sanguinis  conditionibus  inde  ortis,  remedia 
qu8e  morbum  evellant,  semper  deUgenda  sunt. 

Sin  autem  veram  sanguinis  indolem  perceperimus,  multae 
quidem  alise  cogitationes,  ex  eodem  fonte  derivatse,  nobis  protenus 
in  mentem  venient :  quae  sane  spectant  non  ad  sanguinis  quanti- 
tatem  in  corpore  inventam,  sed  partim  ad  eam  compositionem 
de-compositionem,  et  re-compositionem — si  quidem  his  verbis  uti 
Hcet — quibus  sanguis,  nullo  temporis  puncto  intermisso,  afficitur; 
partim  ad  eam  tum  quantitatis  tum  qualitatis  quasi  aequilibritatem, 
quam  sanguis,  viribus  corporis  integris,  semper  conservat.  Hsec 
enim  sequihbritas  animum  eo  gravius  percutiet,  si  consideraverimus 
quot  causse,  tam  multipHces  tamque  diversse,  eam  pertubare  possint. 

Prseterea  fieri  non  potest  ut  sanguis  ad  cordis  parietes 
distributus   non   nobis   admirationem  moveat,  praesertim  quum 


19 


recordemur,  nusquam  alibi,  per  omnem  rerum  naturam,  causam 
ullam  ex  effectu  suo  pendere.  Quod  quidem  hic  sine  dubio  fiat, 
si — id  quod  omnes  anatomias  et  physiologise  periti  usque  ad 
hodiernum  diem  perperam  docaerunt — cor  ipsum  etiam  vitam 
suam  motumque  ei  sanguini  debeat,  qui  ex  arteriis  coronariis 
ad  musculosos  parietes  fluere  possit.  Si  enim  res  ita  revera 
sit,  qua  tandem  ratione  fieri  possit  ut  cor  ex  subita  animae  defec- 
tione  se  ipsum  unquam  coUigat?  Et  quomodo  factum  est  ut, 
in  iis  ipsis  locis  ubi  arteria?  coronarise  in  musculosas  cordis 
partes  se  mergent,  structura  quasi  valvata,  quse  facili  patet  cardine, 
inveniatur?  ut  in  cavis  etiam  cordis  multa  foramina  appareant, 
quse  omnia,  velut  minores  arterise,  infusum  liquorem  ad  arterias 
venasque  coronarias  transmittere,  et  eum  invicem  ex  iisdem  admit- 
tere,  possunt  ?  Immo  quse  justse  causae  afferri  possunt  cur  homines, 
arteriis  coronariis  vel  in  ossa  versis,vel  etiam  aliena  materie  prorsus 
obstructis,  diu  tamen  nihilominus  vivant?  Hoc  enim  plenissimo 
testimonio  comprobatum  ipsi  Medicinae  annales  referunt. 

Heec  profecto,  Socii  amicissimi,  quomodo  mihi  certe  persuadeo, 
maximi  sunt  momenti ;  et  ea  quidem  quae  omnes  qui  nostram 
profitentur  artem — nos  autem  potissimum — ad  verum  diligentius 
investigandum  et  pefscrutandum  invitant  atque  illectant.  Hic 
sane  ingentem  Harveii  nostri  sagacitatem  desideramus.  Utinam 
lUe  hodie  viveret :  quanto  enim  ingenio,  quanta  periti^  uteretur, 
ut  hsec  nobis  omnia  patefaceret  et  iUustraret ! 

Quum  vero  sententiam  meam  de  morborum  origine  breviter 
aperuerim,  id  facile,  uti  spero,  concedetur  ut  pauca  quoque  dicam 
de  Pharmacopoeia  nostr^ — unde  quidem  nobis  morborum  remedia 
quserenda — quam  CoUegium  nostrum,  anno  vertente,  denuo  typis 
exscribendam  curavit.  Quanto  enim  nobis  adjumento  sint  in 
morbis  curandis  formulse  quae  ibi  inveniuntur  optimse,  vel  omni- 
bus  notum  est :  quantum  autem  doctrinae  et  scientise,  quantum 
judicii  et  laboris,  libro  recognoscendo  Editores  insumpserint,  quo 
emendatior  atque  hac  cuhiore  Medicinse  aetate  dignior  prodiret — 
cujus  quidem  rei  testimonium  animo  prompto  perhibeo — Hber 
ipse  satis  ostendit. 

Libens  igitur,  hac  occasione  usus,  nomino  Roupellium, 
Babingtonum,  Farrium,  Nairnium,  Reesium,  mihi  quidem 
amicos  conjunctissimos,  atque  inter  ordinis  nostri  dignissimos,  qui 
nobis  hoc  opus  omnino  ex  sententi^  confecerunt,  quique  jam  a 
Societate  nostra,  honoris  causa,  praemio  aUquo  donati  sunt. 

Sed  ut  ad  reHqua  pergam ;  quse  quidem  ne  vobis  forte 
molestus  videar,  breviter  tantum  perstringam. 

Plurima  quse  nobis  cognita  sunt  quum  de  puUo  in  ovo,  tum 
etiam  de  fcetu  in  utero,  formando,  plane  deqionstrant,  in  omnibus 
vita  prseditis  inesse  vim  quandam  formatricem,  quse  eandem  cum 
re  formata  cognationem  indicat  quam  om.nis  causa  cum  effectu  suo 
habet ;  et  quse  cum  e^  sic  conjuncta  est,  ut  inter  eas  nihil  omnino 

interesse  videatur.  Omnia  igitur  corporis  membra  per  hanc  vim 
formantur,  ad  ea  praesertim  officia  quse  postea  facienda  sunt. 
Itaque  oculus,  exempli  causa,  ita  formatur  ut  legibus  opticis 
pareat ;  auris,  ut  sonos  admittat ;  pulmones,  ut  animam  adtrahant 
et  reddant.  Et  simihter  csetera.  Ex  quo  facile  inteUigitur  hanc 
vim  formatricem  totidem  habere  discrimina  quot  sunt  animalium 
genera  Natura  ips^  procreata. 

Sed  tamen  si  singillatim  explorare  conemur,  quam  miris  modis 
hsec  vis  omnia  suis  quaeque  locis  consilia  efficiat — quid  profecto 
aliud  sit,  quam  si  nostra  palma  exigua  Infinitatem  ipsam  metiri 
velimus  ?  Quocunque  enim  mens  penetrat,  obditas  offendit  fores ; 
et  si  quando  patet  rima  aliqua,  intus  quidem  atria  amplissima 
ostendit,  nec  tamen  ultra  retegit  abditos  illos  recessus,  ubi  Natura 
in  officina  sua  intim^  ignibus  perpetuis  prsesidet.  Namque  omnia 
animalia  corpora  in  opere  suo  Chemico  nedum  Alchemico,  sive 
in  iis  parandis  rebus  quibus  uniuscujusque  vita  prorogari  possit 
ac  propagari,  semper  occupantur. 

Nostra  igitur  studia,  Socii,  quam  muhiplicia,  quam  diffiisa, 
quam  infinita  fere  esse  oportet,  ut  istam  quam  cohmus  artem 
perdiscere  ac  nosse  possimus !  Quam  arrogantes  igitur  quamque 
inhonesti,  immo  vero  quam  improbi,  hac  praesertim  getate  nostra, 
ii  omnes  habendi  sunt,  qui  quidem  omnino  omnis  verse  scientiae 
expertes  atque  ignari,  audacter  tamen  suscipiunt  et  profitentur 
se  remediis  vel  sibi  propriis,  vel  segris  pariter  omnibus  accom- 

modatis,  quoscunque  morbos  humanum  genus  hsereditate  acceperit, 
posse  persanare.  Quicunque  se  tam  insolenter  jactant,  eos  omni 
ad  has  sedes  nostras  aditu  studiose  diligenterque  arceamus :  sem- 
per  vero  hsec  Domus  ita  civibus  nostris  suas  fores  patefaciat,  ut 
tutela  su^  ac  prsesidio  eos  solos  protegat,  eos  solos  foveat  ac  tollat, 
quos  judices  idonei,  virtutis  et  doctrinae  et  solertise  ergo,  dignos 
habuerint  qui  in  hanc  Societatem  nostram  cooptentur. 

Hic  vero  noster  coetus  anniversarius,  Socii,  nobis — eheu ! 
nimium  ssepe — in  memoriam  redigit  quam  fragiles,  quam  caducse 
sint  res  humanae,  atque  deberi  morti  nos  nostraque. 

"  Omnes  eodem  cogimur ;  omnium 
"  Versatur  urna  serius  ocyus 
"  Sors  exitura."  

Anno  superiore  Humius,  Burtonus,  Havilandus,  praestantes 
hujus  CoUegii  Socii,  supremum  obierunt  diem :  qui  mihi,  honoris 
caus^,  hodie  nominandi  sunt.  Humius  quidem  quum  abhinc 
complures  annos  se  ab  exercenda  Medicind  sevocasset,  ad  otium- 
que  perfugisset,  senectutem  adeptus  honestam  e  vitk  discessit. 
Morte  autem  immatura  ideoque  acerbiore  ereptus  est  Burtonus, 
qui  setate  florente  inter  principes  Valetudinarii  ex  Sancto  Thom^ 
nominati  Medicos  justam  ab  omnibus  venerationem  habebat. 

Me  vero  admonet  maxima  reverentia,  me  admonet  animus 
multorum  beneficiorum  haudquaquam  immemor,  ne  quasi  prae- 

teriens  optimum  illum  Havilandum  commemorem,  qui  triginta 
tres  annos  apud  nos  Cantabrigienses  Regii  Medicinge  Profess- 
oris  munere  tam  feliciter  erat  perfunctus.  Vos  enim  meministis, 
Socii,  quibus  aeque  ac  mihi  contigit  inter  Academiae  Nostrae 
Cantabrigiensis  cives  versari — quos  quidem  summa  cum  voluptate 
jam  frequentes  adesse  video — Vos,  inquam,  praeclare  meministis 
quanto  ille  ingenio,  quantaque  animi  benignitate,  medendi  artem 
traderet  et  profiteretur ;  ita  ut  vix  affirmare  possimus  utrum 
homo  an  prseceptor  magis  esset  diligendus. 

Sed  ut  finem  dicendi  faciam.  Quocunque  nostros  oculos 
convertimus,  Socii,  prsesertim  si  prsesentia  cum  praeteritis  com- 
ponimus,  nihil  sane  evidentius  est  quam  hanc  setatem  nostram 
plurimis  de  causis  maxime  esse  conspicuam.  Quam  multa  enim 
quasi  fidem  excedentia  hoc  anno  vere  mirabili  adspeximus !  Inter 
ea  quse  nobis  hodie  Scientia  aperit,  quse  quidem  vix  numerari 
possunt,  duo  sunt  quse  facile  prsecipuum  sibi  locum  vindicent : 
quorum  alterum,  praeclarissimo  illo  Faradaio  auctore,  lucide 
ostendit  oxygenium  eodem  plane  modo  quo  ferrum  et  chalybem 
magnete  affici:  alterum — quod  Francogallis  amicis  nostris  debetur 
— pulchre  demonstrat  per  pendulum,  quod  vocatur,  ita  ut  etiam 
ocuHs  cerni  possit,  quomodo  terra  circum  axem  se  convertat. 

Ecce  autem  Palatium  illud  quod,  mirabile  visu  nec  unquam 
antea  ne  fando  quidem  auditum,  quasi  virguld  divina  ex  vitro 
ferroque  constructum,  sublimibus  columnis  se  ad  coelum  tollit ! 

quo  quidem  omnes  vel  ultimse  atque  extremse  gentes  confluant; 
ubi  omnes  ex  su4  quseque  terra  artes  elegantiores ;  ubi  omnia 
optime  inventa;  ubi  omnes  res  pretiosissimae,  quarum  opus,  si 
fieri  potest,  etiam  materiem  superat ;  ^inter  se  conferantur  ac  pro- 
palam  coUocentur : — ubi  et  optimo  cuique  artifici,  nuUa  ratione 
sive  partium  sive  gentium  habita,  prsemium  ingenii  meritum 
persolvatur ;  ubi  vero  potissimum  liomines  ipsi  —  Nostrates  et 
Hospites — propius  alii  alios  inspiciant,  atque  inde  amore  inter 
se  diligant  fraterno  ;  adeo  ut  summa  pax  et  summa  tranquillitas 
per  universum  terrarum  orbem  posthac  floreant,  neve  gentes  jam 
gentibus  bellum  inferre  veKnt.  Quod  quidem  opus,  Socii,  nonne 
erat  dignum  quod  celsissimus  iUe  Princeps  Albertus,  civibus 
semper  nostris  merito  ac  jure  tam  carus  tamque  acceptus,  primus 
animo  sibi  ingenuo  effingeret?  immovero  quod  Victoria  Regina 
NOSTRA  GRATiosissiMA  ET  iLLUSTRissiMA  sua  comprobatioue 
benign^,  et  sua  auctoritate  summa  sustentaret,  atque — etiam  supra 
quam  ut  quisquam  spe  concipere  posset — tam  plene  cumulateque 
perficeret  ? 

JSTunc  certe,  si  quando,  Hcet  verba  Divini  Poetae  aflerre — 

"  Magnus  ab  integro  sasclorum  nascitur  ordo. 
"  Jam  redit  et  Virgo,  redeunt  Saturnia  regna  ; 
"  Jam  nova  progenies  coelo  demittitur  alto." 

